**«Suzanne»** er en sang skrevet av Leonard Cohen i 1960-årene. Sangen er basert på diktet «Suzanne Takes You Down» (fra samlingen *Parasites of Heaven*, 1966) og ble først innspilt av Judy Collins i 1966. Cohen spilte den inn året etter, den inngår på debutalbumet *Songs of Leonard Cohen* og er en av Cohens mest kjente sanger.

Bakgrunn
--------

Typisk for Cohen handler det om en kvinne han kjente – Suzanne Vaillancourt (født Verdal), som var gift med Armand Vaillancourt en venn av Cohen og derfor bare kunne «berøres med sinnet». Suzanne var utdannet danser og hadde danset profesjonelt noen år. Cohen var på denne tiden sammen med Marianne som til dels bodde hos ham i Montreal. Annen strofe viser til statuen «Our Lady» (Jomfru Maria) på toppen av en sjømannskirke skuer utover elven i Montréals gamleby, hvor Suzanne også bodde. Suzanne hadde leid en billig leilighet et forfallent bygg ved Montreal havn ved St. Lawrence-elva (elven var i utgangspunktet seilbare bare til Montreal som ble en viktig havneby). Suzanne hadde for vane å sette frem te og frukt (kjøpt i Montreals nærliggende Chinatown) til gjester. Kanadisk fjernsyn CBC sendte i 2006 en dokumentar om Suzanne Verdal. Cohen beskrev konkret det som skjedde hos Suzanne, som en reportasje ifølge ham selv, men sangen «Suzanne» er «vektløs» og mystisk ifølge Simmons.

Statuen på toppen av Notre-Dame-de-Bon-Secours Chapel ved havnen i Montreal, omtalt som «our lady of the harbour» i «Suzanne»

Innspilling
-----------

Det skal ha vært kjæresten til produsent John Simon som koret på dette sporet. I et senere intervju fortalte Cohen om Simon: «We did have a falling out over the song 'Suzanne'. He wanted a heavy piano syncopated and maybe drums and I didn't want drums on any of my songs, so that was a bone of contention.» (*Mojo* 2001) Det er en av Cohens meste kjente sanger, og både Judy Collins og Noel Harrison spilte den inn før ham. Rett etter at Collins hadde blitt kjent med Cohen og hørt noen av hans sanger fremført av Cohen spilte hun dem inn selv. «Suzanne» og et par andre kom med på platen *In My Life* som var nesten ferdig. Den ble sluppet i november 1966 med sanger av blant andre Cohen, Bob Dylan, Jacques Brel og Lennon/McCartney. Dette ga Cohen internasjonal anerkjennelse som tekstforfatter. Judy Collins presenterte Cohen for den legendariske talentspeideren John Hammond på bakgrunn av sangen «Suzanne».

Mottakelse og covers
--------------------

Tidligere i 1966, før Judy Collins, hadde gruppen Stormy Clovers som de første begynt å fremføre Cohens sanger blant annet «Suzanne» på sine konserter. Senere har mange andre artister fremført sangen blant andre Harry Belafonte, Nick Cave, Nina Simone og Bruce Springsteen. *Newsweek* regner Suzanne som en av Cohens beste sanger. *Paste Magazine* rangerer denne som Cohens beste sang foran «Hallelujah».

I 1993 sang Kristin Solli den norske gjendiktningen «Susanne» av Håvard Rem på albumet *Hadde månen en søster: Cohen på norsk*. Randy Newman spilte inn en parodi på *12 Songs*, og R.E.M. omarbeidet den til «Hope» på albumet *Up*.

Lars von Trier brukte «Suzanne» i *Breaking the Waves*. Den ble brukt i filmen *Wild* (2014).

Referanser
----------

1. 1 2  Simmons, Sylvie (2013). *I'm your man : Leonard Cohens liv*. Oversatt av Håvard Rem. Oslo: Cappelen Damm. ISBN 9788202410476.
2. ↑  «Cohen's haunts and landmarks in Montreal». *Montreal* **(engelsk)**. 11. november 2016. Besøkt 1. desember 2016.
3. ↑  Simmons (2013) s. 179.
4. ↑  «Leonard Cohen: Legendary Montreal singer-songwriter, poet, novelist and artist, has died at age 82». *Montreal Gazette* **(engelsk)**. 11. november 2016. Besøkt 9. mars 2017.
5. ↑  Ross, Chris (11. november 2016). «Death of a ladies' man: Leonard Cohen showed romantics like me how to live and love». *The Telegraph*. Besøkt 1. desember 2016.
6. ↑  «Six of the best Leonard Cohen covers». *BBC News* **(engelsk)**. 11. november 2016. Besøkt 7. februar 2021. «Judy Collins recorded it first, but Nina Simone's earthy, conversational interpretation brings the story to life. When she sings, "Now Suzanne, takes your hand," you can almost hear the sparks fly.»
7. ↑  «The 20 best Leonard Cohen songs». *Newsweek* **(engelsk)**. 15. november 2016. Besøkt 24. mars 2017.
8. ↑  «The 20 Best Leonard Cohen Songs». *pastemagazine.com* **(engelsk)**. Besøkt 28. mars 2017.
9. ↑  Dimrey, Robert (2006). *1001 album du må høre før du dør*. Oslo: Orion (norsk utgave).
10. ↑  «Leonard Cohen on Screen: 12 Best Song Uses in Movies and TV». *Rolling Stone*. 11. november 2016. Besøkt 3. desember 2016.
11. ↑

Litteratur
----------

* Simmons, Sylvie (2013). *I'm your man : Leonard Cohens liv*. Oversatt av Håvard Rem. Oslo: Cappelen Damm. ISBN 9788202410476.

Eksterne lenker
---------------

* (en) *Suzanne* på MusicBrainz Rediger på Wikidata

  


| * v
* d
* r
**Leonard Cohen** |
| --- |
| Studioalbum | *Songs of Leonard Cohen*  • *Songs from a Room*  • *Songs of Love and Hate*  • *New Skin for the Old Ceremony*  • *Death of a Ladies’ Man*  • *Various Positions*  • *I’m Your Man*  • *The Future*  • *Ten New Songs*  • *Dear Heather*  • *Popular Problems*  • *You Want It Darker*  • *Thanks for the Dance* |  |
| Andre album | *Live Songs*  • *Cohen Live: Leonard Cohen in Concert*  • *The Best of Leonard Cohen*  • *Blue Alert* (som produsent og tekstforfatter) |
| Annet | *Let Us Compare Mythologies* (diktsamling)  • *Skjønne tapere* (roman)  • «Suzanne» (sang)  • «So Long, Marianne» (sang)  • «Hallelujah» (sang) |
| Relatert | Marianne  • Judy Collins • Jennifer Warnes *(Famous Blue Raincoat)*  • Sharon Robinson  • Rebecca De Mornay  • Adam Cohen  • Anjani Thomas |


|  |  |
| --- | --- |
| Oppslagsverk/autoritetsdata | Canadian Encyclopedia **·** BBC Things
 |